als_Latn dik_Latn sag_Latn
Kreu i FRD, Bamir Topi, pritet të propozojë Fatlum Nurjen si kandidat të FRD për Bashkinë e Shkodrës. Fatlum Nurja do t’i marrë shumë vota Partisë Demokratike gjatë procesit zgjedhor të 21 qershorit.
Kandidimi i Fatlum Nurjes për Shkodrën, do t’i shkaktojë rrjedhje votash PD si në 23 qershor të 2013, kur Bamir Topi nuk pranoi të bënte koalicion as me të djathtën dhe as me të majtën shqiptare. Ndonëse demokratët e cilësuan partinë e Bamir Topit si ajo e Spartak Ngjelës, FRD, PD-së, i morri një pjesë të mirë të elektoratit të saj.
Në këto kushte, PD i është dashur të punojë fort për të nxjerrë kandidatë potencialë, të cilët të gëzojnë njohje dhe mbështetje në elektoratin shkodran, si e vetmja mënyrë për të shpëtuar nga FRD, por edhe nga kandidatët e mazhorancës qeverisëse.
Ndërsa Partia Demokratike ka përcaktuar katër kandidatë potencialë për garën e madhe, që pritet të zhvillohet për Bashkinë e Shkodrës. Arben Muça është një prej kandidatëve të PD që përflitet për Shkodrën. Sipas burimeve, Muça gëzon mbështetjen e Lulzim Bashës, por, baza nuk e ka përkrahur, pasi ai është larguar që prej shumë vitesh nga Shkodra, dhe sipas saj, nuk e njeh terrenin.
Ndër të tjerë, kandidatë të PD për bashkinë më të madhe të Veriut do të jetë edhe deputetja demokrate, Voltana Ademi. Sa i takon kandidatëve të majtë, vijon të mbetet e vetme në garë Keti Bazhdari. Sipas burimeve, shumë kandidatë që ishin përfolur nga e majta për Bashkinë e Shkodrës, u tërhoqën nga gara, ndërsa të tjerë emra nuk kanë pranuar që të hyjnë në garë. Bazhdari, e cila njihet si biznesmene e fuqishme në Shkodër, duket se është një kandidate shumë potenciale për të drejtuar Bashkinë e Shkodrës.
als_Latn als_Latn als_Latn als_Latn als_Latn